ধেমাজি, অংকুৰ নৰহঃ অনুসূচিত জাতিৰ জাতিগত প্ৰমানপত্ৰ জালিয়াতি কৰি চাকৰি লাভ কৰা অনা-অনুসূচিত জাতিৰ চাকৰিয়ালসকলৰ বিৰুদ্ধে চৰকাৰে গোচৰ ৰুজু কৰি গ্ৰেপ্তাৰ কৰাৰ দাবীত ধেমাজিত আজি অসম অনুসূচিত জাতি যুৱ-ছাত্ৰ সন্থাই অৱস্থান ধৰ্মঘট কাৰ্যসূচী পালন কৰে।
আজি ধেমাজি জিলা উপায়ুক্তৰ কাৰ্যালয়ত ২ ঘণ্টীয়া অৱস্থান ধৰ্মঘট কাৰ্যসূচী পালন কৰি প্ৰতিবাদকাৰীসকলে ডিব্ৰুগড়ৰৰ জিলা পৰিবহণ বিষয়া সঞ্জীৱ হাজৰিকা, অধ্যাপক অৰূপ দাস আৰু কনিষ্ঠ অভিযন্তা হিচাপে কৰ্মৰত পবিত্ৰ দাসক অনুসূচিত জাতিৰ জাতিগত প্ৰমাণ পত্ৰ জালিয়াতি কৰাৰ অভিযোগত গোচৰ কৰি গ্ৰেপ্তাৰ কৰিব লাগে বুলি দাবী তোলে।
প্ৰতিবাদকাৰীসকলে ধেমাজি জিলা উপায়ুক্তৰ জৰিয়তে অসম চৰকাৰৰ সামাজিক ন্যায় আৰু সবলীকৰণ, জলসম্পদ বিভাগৰ মন্ত্ৰী পিযুষ হাজৰিকালৈ স্মাৰকপত্ৰ প্ৰদান কৰে।
Search for:
উজনিৰ সভাপতি লাগে ৰাজ্যিক বিজেপিক; কোনে ল'ব ভৱেশ কলিতাৰ স্থান?
